Diari Oficial de la Generalitat Valenciana


Sumari del DOGV 8413, del 30-10-2018 (2018/9808)

Informació pública del Projecte de construcció d'una bassa de reg per a la comunitat de regants, de l'estudi d'impacte ambiental i de l'estudi d'integració paisatgística.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8413

Data del DOGV
:   30-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9808


Data del document
:   19-10-2018

Organisme emissor
:   Ajuntament d'Albatera

Tipus de document
:   Anunci

Descriptors 

:   * Albatera
    * pla d'urbanisme
    * administració local

Informació pública del Projecte de construcció d'una bassa de reg per a la comunitat de regants, de l'estudi d'impacte ambiental i de l'estudi d'integració paisatgística. [2018/9808]  
En compliment del que disposa l'article 36 de la Llei 21/2013, de 9 de desembre, d'impacte ambiental, els articles 20 i 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'impacte ambiental, el que estableix la Llei 5/2014, de 25 de juliol, d'ordenació del territori, urbanisme i paisatge de la Generalitat Valenciana i la resta de legislació d'aplicació, i el que disposa l'article 86 de la Llei 30/1992, se sotmet a informació pública, per un termini de 30 dies, la documentació tècnica del projecte, l'estudi d'impacte ambiental i l'estudi d'integració paisatgística del Projecte de construcció de bassa de reg per a la comunitat de regants d'Albatera en una finca situada al paratge del Moco localitzada en les parcel·les núm. 45, 46, 47 i 48 del polígon núm. 17 de rústica del terme municipal d'Albatera.  
  
S'informa al públic dels següents aspectes relacionats amb el procediment d'autorització del projecte:  
a) La concessió de la llicència del present projecte, als efectes de la seua execució, correspon a l'Ajuntament d'Albatera.  
b) El present projecte està subjecte a estimació d'impacte ambiental per trobar-se inclòs en l'annex II del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
c) L'òrgan ambiental competent per a resoldre el procediment d'avaluació d'impacte ambiental és la Direcció General d'Avaluació Ambiental i Territorial.  
d) D'acord amb la Llei 5/2014, d'ordenació del territori, urbanisme i paisatge, i el Decret 120/2006, Reglament de paisatge de la Comunitat Valenciana, s'ha elaborat un estudi d'integració paisatgística.  
  
  
Cosa que es posa en coneixement general perquè en el termini de 30 dies hàbils, a partir de l'endemà de la publicació d'aquest anunci en el DOGV, les corporacions i els particulars interessats puguen presentar les al·legacions que estimen convenients. Durant aquest termini els interessats podran examinar l'estudi d'impacte ambiental, l'estudi d'integració paisatgística i el projecte, en l'oficina tècnica de l'Ajuntament d'Albatera, de 10.00 a 14.00 hores, i l'estudi d'impacte ambiental i l'estudi d'integració paisatgística també en la seu electrònica en la web de l'Ajuntament d'Albatera www.albatera.es  
  
  
Albatera, 19 d'octubre de 2018.- L'alcaldessa: Ana Iluminada Serna García.